Τα έπιπλα εισόδου δεν είναι μόνο όμορφα ως διακοσμητικά στοιχεία αλλά και ιδιαίτερα πρακτικά, καθώς θα διευκολύνουν την καθημερινότητά σας και θα σας βοηθήσουν να διατηρήσετε την είσοδο του σπιτιού σας σε τάξη. Με τις κατάλληλες λύσεις αποθήκευσης θα αποφύγετε την ακαταστασία που δημιουργείτε όταν στοιβάζετε τα παλτό ή τα μπουφάν στις καρέκλες της τραπεζαρίας ή της κουζίνας ή ακόμα και στον καναπέ. Το έπιπλο, λοιπόν εκείνο που θα σας εξυπηρετούσε αρκετά για να τοποθετήσετε δίπλα στην είσοδο του σπιτιού σας εξαρτάται από τις ανάγκες αλλά και τις προτιμήσεις σας. Ορισμένες ιδανικές επιλογές είναι : 1. Έπιπλο εισόδου με ράγα. Το έπιπλο αυτό έχει σχεδιαστεί για να κρεμάτε σε κρεμάστρα τα παλτό και τα μπουφάν. Τα έπιπλα αυτά συνήθως διαθέτουν επιπλέον γαντζάκια πάνω στην ράγα για να κρεμάτε καπέλα, τσάντες ή ακόμα και το κασκόλ ή το φουλάρι σας καθώς επίσης και ράφια για να τοποθετείτε τα παπούτσια σας. 2. Έπιπλα εισόδου για παπούτσια. Πρόκειται για τα λεγόμενα παγκάκια, τα οποία διαθέτουν αφράτο μαξιλάρι και ράφια ανοιχτά για να τοποθετείτε τα παπούτσια σας. Έτσι θα μπορείτε να διατηρήσετε τα ζευγάρια των παπουτσιών οργανωμένα και τακτοποιημένα αποφεύγοντας το ενδεχόμενο να ανακατευτούν μεταξύ τους και να ψάχνετε τελευταία στιγμή το ταίρι του ζευγαριού που θέλετε να βάλετε. Τα έπιπλα αυτά θα σας εξυπηρετήσουν αρκετά καθώς θα μπορείτε με ιδιαίτερη ευκολία να βάλετε ή να βγάλετε τα δικά σας παπούτσια ή ακόμα και τα παπούτσια του παιδιού σας. Τα παγκάκια μπορείτε να τα τοποθετήσετε δίπλα στην είσοδο του σπιτιού σας, ώστε να έχετε γρήγορη και εύκολη πρόσβαση, στο σαλόνι ως επιπλέον κάθισμα είτε και στο υπνοδωμάτιο σας μπροστά από το κρεβάτι σας δημιουργώντας μια εξαιρετική διακόσμηση. Εκτός από αυτά τα έπιπλα εισόδου μπορείτε να ενισχύσετε ακόμη περισσότερο την λειτουργικότητα της εισόδου σας, τοποθετώντας μια κλειδοθήκη, έναν καθρέφτη, μια ομπρελοθήκη ή ακόμα και έναν καλόγερο, μια κονσόλα ή μπουφέ για την είσοδο σας για επιπλέον αποθηκευτικό χώρο.